Ντίνος Μπαλλής

Καριέρα
Με τον Άρη
Ο Μπαλλής ξεκίνησε την καριέρα του από τις ακαδημίες του Άρη και ο προπονητής Μπράνκο Στάνκοβιτς τον προώθησε στην ανδρική ομάδα σε ηλικία δεκαεπτά ετών, ενώ ο διάδοχος του στον προπονητικό θώκο της ομάδας, Αλκέτας Παναγούλιας, τον χρησιμοποίησε ως βασικό.Greece 1974/75 - RSSSF Το 1975-76 αναδείχθηκε τρίτος σκόρερ του πρωταθλήματος με 13 γκολ σε 24 αγώνες,Greece 1975/76 - RSSSF ενώ τις επόμενες δύο χρονιές έπαιξε σε 53 αγώνες πρωταθλήματος, με αποτέλεσμα να τον καλέσουν στην εθνική Ελλάδος.Greece 1976/77 - RSSSFGreece 1977/78 - RSSSF

Με την εθνική ομάδα έπαιξε σε έξι αγώνες, ξεκινώντας από τη φιλική νίκη εναντίον της Κύπρου στις 11 Ιανουαρίου 1978 στη Λευκωσία με 0-2.Εφημερίδα Μακεδονία, 12/1/1978, Σελίδα: 4 Επανήλθε στις 21 Μαρτίου 1979 σε ένα ακόμη φιλικό παιχνίδι με τη Ρουμανία και για ακόμη δύο φιλικά το 1980 με την Κύπρο και την Αυστραλία.Οι αγώνες της Εθνικής 1976-1980 - epo.gr Αγωνίστηκε για τελευταία φορά με την εθνική ομάδα στις 29 Απριλίου 1981 στο Πόλιουντ Στάντιον του Σπλιτ, στην ήττα της Ελλάδας από τη Γιουγκοσλαβία με 5-1 για τα προκριµατικά του Παγκοσµίου Κυπέλλου του 1982.Οι αγώνες της Εθνικής 1981-1985 - epo.gr

Στις 3 Ιουνίου 1979, ο Άρης επιβλήθηκε της Καστοριάς με 7-2, με τον Μπαλλή να πετυχαίνει τρία γκολ από το 17ο ως το 25ο λεπτό.Εφημερίδα Μακεδονία, 5/6/1979, Σελίδα: 4 Την επόμενη χρονιά, οι "κίτρινοι" τερμάτισαν στην πρώτη θέση, ισόβαθμοί με τον Ολυμπιακό, με τον Μπαλλή να αγωνίζεται στον αγώνα μπαράζ που διεξήχθη στον Βόλο και ο Άρης ηττήθηκε με 2-0.Greece 1979/80 - RSSSF

Με τον Άρη αγωνίστηκε στους έξι ευρωπαϊκούς αγώνες της σεζόν 1979-80, όπου η ομάδα του έφθασε ως την φάση των 16, αφού απέκλεισε την Μπενφίκα και την Περούτζια, για να αποκλειστεί από την Σαιντ-Ετιέν του Μισέλ Πλατινί.ΕΥΡΩΠΑΪΚΗ ΠΟΡΕΙΑ - ARIS FC Επανήλθε στους δύο αγώνες με την Ίπσουιτς το 1980-81, όπου ο Άρης ηττήθηκε με 5-1 στην Αγγλία και κέρδισε με 3-1 στο Καυτατζόγλειο.

Με την ΑΕΚ
Το καλοκαίρι του 1981 μεταγράφηκε στην ΑΕΚ, της οποίας υπήρξε βασικό στέλεχος για πέντε χρόνια. Στις 29 Ιουνίου 1983 συμμετείχε στη νίκη της ομάδας του με 2-0 κόντρα στον ΠΑΟΚ για τον τελικό του κυπέλλου Ελλάδος.

Ο Μπαλλής έπαιξε στους δύο αγώνες εναντίον της Ουίπεστ για το κύπελλο Κυπελλούχων 1983-84,European Competitions 1983-84 - RSSSF στην ήττα της ΑΕΚ από τη Ρεάλ Μαδρίτης στο Σαντιάγο Μπερναμπέου με 5-0 για το κύπελλο ΟΥΕΦΑ του 1985-86,Real Madrid - Α.Ε.Κ. 5-0 (4-0) - Βάση Δεδομένων όπως και στους δύο αγώνες με την Ίντερ για το κύπελλο ΟΥΕΦΑ του 1986-87.Inter - Α.Ε.Κ. 2-0 (0-0) - Βάση ΔεδομένωνΌταν το ΟΑΚΑ βάφεται κιτρινόμαυρο (pics+vids)! - AEK LIVE

Επιστροφή στον Άρη
Το Δεκέμβριο του 1986 επέστρεψε στη Θεσσαλονίκη για την ομάδα με την οποία αναδείχθηκε και αγωνίστηκε σε 14 αγώνες μέχρι το τέλος της σεζόν.Greece 1986/87 - RSSSF Την επόμενη χρονιά, έπαιξε σε 13 ματς, το τελευταίο εκ των οποίων τον Ιανουάριο του 1988.Greece 1987/88 - RSSSF

Στατιστικά με τον Άρη
ΔιοργάνωσηΑγώνεςΓκολ Α' Εθνική  213  38 Κύπελλο Ελλάδας  29  5 Ευρωπαϊκοί αγώνες  8  0 Βαλκανικό Κύπελλο  2  - Αγώνες κατάταξης  1  - Σύνολο  253  43
</div>

Στατιστικά με την ΑΕΚ
ΔιοργάνωσηΑγώνεςΓκολ Α' Εθνική  129  10 Κύπελλο Ελλάδας  25  3 Ευρωπαϊκοί αγώνες  5  0 Σύνολο  159  13
</div>

 Παραπομπές 

 Πηγές 

 Βασίλης [άγνωστο επίθετο], Την καρδιά αν ρωτήσεις ποτέ...Αυτοί που μας έφτασαν ως τα εκατό, αυτοέκδοση, 2014. ISBN 978-960-93-5927-6

Κατηγορία:Έλληνες ποδοσφαιριστές
Κατηγορία:Ποδοσφαιριστές Εθνικής Ελλάδος 
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Μέσοι ποδοσφαιριστές